याबाबत बोलताना आमदार चव्हाण म्हणाल्या, बागलाण तालुक्यातील पश्चिमेकडील डोंगर रांगांतून पावसाचे पाणी गुजरातकडे वाहून जाते. या पाण्याचा वापर बागलाणवासियांना होण्यासाठी शासनदरबारी सातत्याने प्रयत्न सुरु होते. या नियोजित वळण योजना वाघंबा शेरमाळ डोंगरचे पाणलोट क्षेत्र ०.५२ चौरस किलोमीटर इतके असून याद्वारे होणारी जलनिष्पत्ती १६.७८ दशलक्ष घनफूट इतके असून पूर्ववाहिनी तापी खोऱ्यात वळविणे प्रस्तावित आहे. या योजनेचा सखोल अभ्यास करून सर्व्हेक्षणही पूर्ण झाले आहे. या योजनेमुळे पश्चिम वाहिनीकडे वाहणाऱ्या पाण्याचा येवा ८.०७ दशलक्ष घनफूट इतका आहे. हा येवा पूर्व वाहिनीकडे वळविण्यासाठी ३० मीटर लांबीची भिंत व १९६ मीटर लांबीचा वळण कालवा पश्चिम वाहिनीकडे सोडणे प्रस्तावित आहे.